Държавен вестник, бр. 62, 2025 г., стр. 17

БРОЙ  62	
Д Ъ Р Ж А В Е Н  В Е С Т Н И К 	
СТР.  17   
на ГИС, администрира и поддържа публична 
ГИС за издаване на електронни администра­
тивни услуги и електронни регистри;
17. администрира, поддържа и осъществява 
дейности с Географската информационна сис­
тема, отговаря за надлежното и своевременно 
въвеждане на актуални данни за пълноценно 
функциониране на базата данни на ГИС, ад­
министрира и поддържа публична ГИС;
18. дава указания на структурите при из­
пълнение на задълженията им за работа с 
интелигентните транспортни системи;
19. разработва геопортал на единната 
пътна мрежа като част от Европейската 
транснационална пътна инфраструктура в 
съответствие с изискванията на Директива 
2007/02/ЕО на Европейския парламент и на 
Съвета от 14 март 2007 г. за създаване на 
инфраструктура за пространствена инфор­
мация в Европейската общност (INSPIRE) 
(ОВ, L 108, 25.04.2007 г.) и Решение 1692/96/
ЕО на Европейския парламент и на Съвета 
от 23 юли 1996 г. относно общностните насо­
ки за развитието на европейска транспортна 
мрежа (OB, L 228, 9.09.1996 г.);
20. осигурява системна помощ при еже­
дневната работа на служителите на Агенция­
та, свързана с интелигентните транспортни 
системи;
21. координира работата на представители 
на областните пътни управления в страната с 
мобилни приложения за събиране и обработка 
на информация за пътната инфраструктура;
22. осъществява контрол по време на га­
ранционната и извънгаранционната поддръжка 
на интелигентните транспортни системи; 
23. отговаря за и реализира изпълнението 
на нови проекти, които са свързани с изграж­
дането на интелигентни транспортни системи 
и на части от тях в обхвата на цялата репуб­
ликанска пътна мрежа;
24. контролира интеграцията на нови ин­
телигентни транспортни системи и на части 
със съществуващите информационни системи 
в структурата на Агенцията;
25. подготвя, съгласува и предоставя на 
Управителния съвет технически спецификации 
за информационни системи и интелигентни 
транспортни системи в структурата на Аген­
цията;
26. организира и реализира изграждането, 
развитието, внедряването, поддръжката и усъ­
вършенстването на информационните системи 
и интелигентните транспортни системи;
27. подпомага дирекция „Обществени по­
ръчки“ в рамките на своята компетентност 
при подготовката на документациите за въз­
лагане на обществени поръчки и участва в 
провеждането на процедурите за възлагане 
на обществени поръчки.
(2) В дирекция „Информационни и ко­
муникационни технологии“ се назначава 
служител, който осъществява функции, 
свързани с организирането, управлението и 
прилагането на мерки за мрежова и информа­
ционна сигурност. Служителят осъществява 
дейността по прилагане на мерки за мрежо­
ва и информационна сигурност на всички 
структури, програми, дейности и процеси в 
Агенцията, като:
1. ръководи дейностите, които са свързани 
с постигане на високо ниво на мрежова и 
информационна сигурност и с целите, зало­
жени в политиката на Агенцията за мрежова 
и информационна сигурност;
2. участва в изготвянето на политиките и 
в документирането на информация;
3. разработва, предлага на Управителния 
съвет за утвърждаване и следи за спазването на 
вътрешните правила за всяка дейност, която е 
свързана с администрирането, експлоатацията 
и поддръжката на хардуер и софтуер;
4. следи за прилагането на законите, под­
законовите нормативни актове, стандартите, 
политиките и правилата за мрежовата и ин­
формационната сигурност;
5. консултира ръководството на Агенцията 
във връзка с информационната сигурност;
6. организира, координира и отговаря за 
периодичните оценки на рисковете за мрежо­
вата и информационната сигурност;
7. периодично (не по-малко от два пъти в 
годината) изготвя доклади за състоянието на 
мрежовата и информационната сигурност в 
Агенцията и ги представя на Управителния 
съвет;
8. координира обученията, които са свърза­
ни с мрежовата и информационната сигурност;
9. организира проверки за актуалността 
на плановете за справяне с инцидентите и 
плановете за действия в случай на аварии, 
природни бедствия или други извънредни 
обстоятелства, анализира резултатите от тях 
и организира изменение на плановете, ако е 
необходимо;
10. поддържа връзки с други администра­
ции, организации и експерти, които работят 
в областта на информационната сигурност;
11. отговаря за водене на регистъра на 
инцидентите и за реагиране при инциденти 
с информационната сигурност при условията 
и по реда на Закона за киберсигурност и под­
законовите актове по прилагането му;
12. уведомява за инциденти в съответствие 
с изискванията за уведомяване при инци­
денти по реда на Наредбата за минималните 
изисквания за мрежова и информационна 
сигурност, приета с Постановление № 186 на 
Министерския съвет от 2019 г. (ДВ, бр. 59 
от 2019 г.);